stanford-oval/wikipedia huggingface dataset:
טוף בייפונג
ביוגרפיה בדיונית > האגדה של קורה > ספר 1: אוויר

בשנים שחלפו בין שתי הסדרות, מתגלה כי טוף הקימה את כוח המשטרה של רפאבליק סיטי, שהורכב מתלמידיה ללימודי כשפות מתכת. שתיים מתלמידותיה, היו בנותיה, לין וסו-יין. שתיהן מזכירות כדרך אגב בפני קורה שהן למעשה אחיות-למחצה משני אבות שונים, אך זהותם לא נחשפה, ומסיבות שטרם נחשפו, אף אחת מהן לא הכירה את אביהן. בשל חינוכה הקפדני, טוף גידלה את השתיים כאם יחידנית, ועל אף שבקושי הגבילה אותן, שתי הבנות חשו שהיא מתעלמת מהן, ופנו לדרכים שונות בעקבות הצורך ההדדי שלהן לתשומת לבה – לין האחראית והקפדנית הלכה בעקבות אמה והתגייסה למשטרת רפאבליק סיטי בעוד שסו-יין החלה להסתובב עם עבריינים ופושעים. בסופו של דבר, תפסה לין את סו-יין נוהגת במכונית המילוט עבור חבריה הפושעים לאחר גניבת תכשיטים, ובין השתיים התפתח עימות שבמהלכו צילקה סו-יין בטעות את צדה הימני של פניה של לין. על אף שכעסה על בנותיה על שהכניסו אותה למצב קשה, נאלצה טוף לקרוע את דו"ח המשטרה לפני ששלחה את סו-יין לגור עם סבה וסבתה; לין לא לקחה מעשה זה בעין יפה; והדבר הצית קרע בין טוף ובנותיה. טוף, שחשה אשמה על מה שעשתה, פרשה מתפקידה שנה שלאחר מכן, ואותה החליפה לין.
ביוגרפיה בדיונית > האגדה של קורה > ספר 3: שינוי

בעונה השלישית, מתגלה כי טוף השלימה עם סו-יין, שחזרה למוטב, ובילתה כמה שנים עם משפחתה של סו-יין בזאופו, עיר של כשפי מתכת שהוקמה על ידי סויין, ושם מוצב פסלה של טוף כאות כבוד לאור היותה ממציאת כשפות המתכת. מספר שנים טרם אירועי הסדרה, עזבה טוף את זאופו על מנת לטייל בעולם בחיפוש אחר הארה, ומאז לא נודעו עקבותיה.
ביוגרפיה בדיונית > האגדה של קורה > ספר 4: איזון

בעונה הרביעית, מתגלה כי טוף בנתה לה בית במעמקי הביצה המעורפלת, שם נתקלת בה קורה. בהמשך מסייעת טוף לקורה בהסרת שארית רעל המתכת הנוזלית שהוכנס לגופה על ידי ארגון "הלוטוס האדום" באמצעות הדרכתה בהתגברות על פחדיה יריביה בעבר. לקראת סיום העונה, חוזרת טוף לסייע ללין, לנכדתה אופל ולבולין בחילוץ סו-יין ומשפחתה מכוחותיה של קובירה. במהלך החילוץ, חושפת טוף שלאביה של לין קראו קאנטו.
ביוגרפיה בדיונית > לאחר "האגדה של קורה"

טוף מופיעה שוב בקומיקס "חורבות האימפריה", במהלכו פונים אליה קורה ומלך ממלכת האדמה, וו, בבקשת עזרתה בעצירת אלו המעוניינים לחזק עוד יותר את השפעתה של אימפריית האדמה על ארבע הממלכות.
יכולות > חושים מוגברים

עקב היותה עיוורת, הקולטנים המכנורצפטורים וחושיה האחרים של טוף רגישים יותר. באמצעות הקרקע, ביכולתה של טוף "לראות" ו"להרגיש" אפילו את הרעידות הסיסמיות קטנות ביותר בכדור הארץ, בין אם מדובר בלהרגיש נוכחות של עצים או צעדת נמלים במרחק של כמה מטרים, באמצעות טכניקת כשפות אדמה המכונה "החוש הסיסמי". בנוסף, רכשה טוף חוש שמיעה חריף, המאפשר לה לזהות אנשים לפי קולם, להבחין במראהו הפיזי של אדם באמצעות קולו, לשמוע שיחות מרוחקות, ולחוש שקר באמצעות דפוסי נשימה, פעימות הלב ותגובותיו הפיזיות של העומד מולה. לאחר שהתגוררה בביצה במשך שנים רבות באירועי "האגדה של קורה", טענה טוף כי חושיה המוגברים התרחבו עד לכדי כוונון עדין עם אירועים ברחבי העולם באמצעות גפני הרוח.
עם זאת, טוף חסרת-אונים מול יריבים שאינם זקוקים למגע עם הקרקע ופגיעה להתקפות אוויריות. כל דבר או חפץ שפוגע ביכולתה של טוף לחוש תנודות, פוגע גם ביכולותיה; יש לה קושי מסוים עם חול, שנחשב לחומר "חסר-מוצקות" המונע ממנה "לחוש" במדויק את סביבתה. מכיוון שטוף מסתמכת על כפות רגליה על מנת לכשף אדמה, היא הופכת ל"עיוורת" באמת אם כפות רגליה נפגעות. על אף שביכולתה לחוש את תנודות האדמה באמצעות ידיה במידה מסוימת, הן אינן רגישות כרגליה. זיקתה לאדמה מומחשת עוד בכך שטוף אינה יודעת לשחות ומביעה סלידה מטיסות.
יכולות > כשפות אדמה

| 0 | 1 | 2 |
| --- | --- | --- |
| ” | "כשפות אדמה היא אלמנט החומר. המפתח לכשפות אדמה הוא העמדה שלך – עליך להיות יציב ואיתן. סלע הוא יסוד עקשן. בלתי נכנע. אם אתה מתכוון להזיז אותו, אתה חייב להיות כמו סלע בעַצמְךָ." | “ |

|  – טוף בייפונג |  – טוף בייפונג |  |
טוף מיומנת מאוד בכשפות אדמה, במסגרתה נעשה שימוש בטכניקות מאמנויות לחימה הסיניות הונג קוואן וצ'ו גאר נאן פאי טאנגלאנג. ביקום בו מתקיים הזיכיון, מייצגת כשפות אדמה את אלמנט החומר, והיא נחשבת למגוונת ביותר מבין ארבע הכשפויות. ביכולתה של טוף לתמרן אדמה, סלע, חול, לבה ומתכות על כל תצורותיו השונים.
בנוסף, כמו שאר כשפי האדמה, טוף נמצאת בשיא כוחה כאשר רגליה או ידיה נמצאים במגע ישיר עם הקרקע, המאפשר לה לתרגם את האנרגיות הקינטיות שלה למהלכים מהירים וחזקים. בד בבד, הסתמכות זו על מגע ישיר עם האדמה היא עקב אכילס פיגורטיבי עבורה; שכן הפרדתה מכל מגע עם האדמה מחלישה ומנטרלת אותה.
יכולות > ג'ינג נייטרלי

עבור עיצוב סגנונות הלחימה בהם נעשה שימוש במהלך עלילת הסדרה, התייעצו יוצרי הסדרה התייעצו עם אמן לחימה מקצועי. תנועות לחימתה של טוף (כלומר הקשבה, תגובה, איזון התקפות והגנה) ושאיבת כוחה מיציבות פלג גופה התחתון שאבו השראה מתנועות התרגול של "ג'ינג נייטרלי". המושג "ג'ינג נייטרלי" מתייחס לפילוסופיית "ידיים דביקות", שמטרתה היא לאפשר למתרגל לחזות את המהלך הבא של יריבו; בדומה לטוף שמזהה את התנועות של אחרים באמצעות הקשר שלה עם האדמה, מתרגל העוסק ב"ידיים דביקות" לומד לזהות את המהלך הקרוב של היריב על ידי שמירה על מגע מתמיד בין הזרועות, הידיים או פרקי הידיים שלו, לבין זרועו של אויבו. על ידי תרגול עם בן זוג באופן זה, מתרגל לומד "לקרוא" את התנועות הקלות בזרועותיו של היריב על מנת לזהות את התקפתו הבאה ולנוע בהתאם במטרה לנטרל אותה.
יכולות > כשפות מתכת

במהלך הסדרה המקורית, טוף הוא כשפית האדמה הראשונה הידועה ביכולתה לכשף מתכת. כאשר טוף נכלאת בתא עשוי ברזל, הסאדהו גורו פאתיק מסביר לאנג בסצנה מקבילה שמתכת היא אדמה מזוקקת; ואז טוף מאתרת את חלקיקי האדמה שבברזל ומתמרן אותם כדי "לכשף" את המתכת. בהמשך, טוף מתרגלת ומשכללת את מיומנותה הייחודית לאורך שאר הסדרה, ולאחר סיום הסדרה ולפני אירועי "האגדה של קורה", היא מעבירה את הידע והמיומנות שרכשה לכשפי אדמה אחרים, ובפרט לאלו שייעדה להקצאה עבור הכוח המשטרתי של רפאבליק סיטי.
ביקורות

בביקורתו על דמותה של טוף ב"האגדה של קורה", ציין המבקר מייקל מאמנו כי טוף "מעולם לא איבדה את שנינותה, ותמיד הואנשה בחוכמה רבה", וכי לתחושתו מערכות יחסיה עם בנותיה אכן היו חשובות לה; בנוסף, ציין מאמנו כי העובדה שלטוף יש שתי בנות משני גברים שונים היא "מרעננת ופמיניסטית להפליא", מכיוון שלא היה מקום לשיימינג על טוף בנרטיב העלילתי של הזיכיון על כך שיש לה בנות מחוץ לנישואין, והוסיף: "היא אושרה באופן קנוני כאישה שניהלה חיי מין שהיו תחת תנאיה". מאמנו אף שיער את מותה בפרק "המשימה בייפונג", על אף שהיא שרדה, והצהיר על הופעתה האחרונה בסדרה, "זה היה סיום נהדר, במיוחד לאור מילות הפרידה שלה." דמותה של טוף נתפסה כ"אסון" בשל הורותה הגרועה בעיני בתה לין (אנג זכה לביקורות דומות מילדיו בומי וקיה). מאמנו התנגד לכך בטענה שהסיפור מסופר מנקודת המבט של בנותיה בזמן שהיא כבר לא בסביבה להצדיק את עצמה, וכי ילדים בוגרים לעולם לא יוכלו להבין היטב את הרציונל של הוריהם לגדל אותם כפי שהם בחרו.
משפחתה > צאצאיה

לִין בייפונג – בתה הבכורה של טוף ואחותה הגדולה של סוּ-יין בייפונג, איתה יש לה עבר קשה. משמשת כמפקדת המשטרה ברפאבליק סיטי.
סו־יין "סוּ" בייפונג – כשפית אדמה ומתכת, בתה של טוף ואחותה של לין. נשואה לאדריכל בשם בטאר, מנהיגת העיר זאופו. בעונה הרביעית מסתכסכת עם קובירה ורוצה לחסל אותה.
בטאר ג'וניור בייפונג – בנם הבכור של סו ובאאטר, ונכדה של טוף. היה נאמן והאמין בקובירה, והם אף התארסו, עד שהיא ירתה לכיוונו כשגילתה את מיקומו של צוות אווטאר אחרי שהם חטפו אותו. קרוי על שם אביו. כשף אדמה ומתכת.
אוּפָּל בייפונג – בתה של סו ונכדתה של טוף; אשר הופכת לכשפית אוויר ולאחת מנוודי האוויר החדשים.
וינג ו-וי בייפונג – תאומיהם של סו ובטאר.
הואן בייפונג – בנם של סו ובטאר ואחיהם של אופל, וי, וינג ובטאר ג'וניור; אשר עוסק בפיסול באמצעות כשפות מתכת.
ראו גם

אווטאר - דמויות
המכשף (סדרת ספרים)

.
| --- | --- |

 יוצר:  אנדז'יי ספקובסקי
 פרסומים מודפסים
 ספרים:  דם האלפים   זמן הזילות   טבילת האש   מגדל הסנונית   גבירת האגם
 סיפורים קצרים:  המשאלה האחרונה   חרב הגורל   עונת הסופות
 קומיקס:  הדרך ללא חזרה   גראלט   הרע במיעוטו   המשאלה האחרונה   גבולות ההיגיון   בגידה
 רצועות קומיקס:  בית הזכוכית   ילדי השועל   להרוג מפלצות   קללת העורבים   הבשר והאש   זכרונות דוהים
 סרטים וטלוויזיה
 סרטים:  Wiedźmin
 סדרות טלוויזיה:  Wiedźmin   המכשף   המכשף: מקור הדם
 סדרות אנימציה:  המכשף: סיוטו של הזאב
 משחקים
 משחקי תפקידים:  Wiedźmin: Gra Wyobraźni
 משחקי וידאו:  The Witcher (סדרת משחקים)
 שמע
 פסקולים:  Wiedźmin
 מוזיקה:  הטל מטבע לוויטצ'ר שלך
 
המכשף (פולנית: Wiedźmin, מוכרת גם בשמה האנגלי: The Witcher) היא סדרת ספרי פנטזיה וסיפורים קצרים מאת הסופר הפולני אנדז'יי ספקובסקי, שעוסקת במכשף גראלט מריוויה. בספריו של ספקובסקי, "מכשפים" הם ציידי מפלצות שמפתחים (הודות לאימונים ושינויים בגופם) יכולות על-טבעיות בגיל צעיר על מנת להילחם במפלצות קטלניות. הספרים עובדו לכדי סרט, סדרת משחקי וידאו, מספר סדרות טלוויזיה וכן סדרת ספרים מאוירים.
סקירה

סדרת "המכשף" מונה שמונה ספרים, כאשר חמישה מהם הם בעלי המשכיות רציפה ומהווים את עיקר הסדרה - "סאגת המכשף".
| מספר | שם בפולנית | שם בעברית (ובאנגלית) | שנת הוצאה לאור> בפולנית | שנת הוצאה לאור> באנגלית | שנת הוצאה לאור> בעברית | הערות |
| --- | --- | --- | --- | --- | --- | --- |
| 1 | Miecz Przeznaczenia | חרב הגורל (Sword of Destiny) | 1992 | 2015 |  | קובצי סיפורים קצרים, אשר קדמו לעלילת הסאגה |
| 2 | Ostatnie życzenie | המשאלה האחרונה (The Last Wish) | 1993 | 2007 | 2021 | קובצי סיפורים קצרים, אשר קדמו לעלילת הסאגה |
| 3 | Krew elfów | דם האלפים (Blood of Elves) | 1994 | 2008 |  | הספרים הראשיים בסדרה. נקראים גם "סאגת המכשף" או "הסאגה של גראלט" |
| 4 | Czas pogardy | עת הבוז (Time of Contempt) | 1995 | 2013 |  | הספרים הראשיים בסדרה. נקראים גם "סאגת המכשף" או "הסאגה של גראלט" |
| 5 | Chrzest ognia | טבילת האש (Baptism of Fire) | 1996 | 2014 |  | הספרים הראשיים בסדרה. נקראים גם "סאגת המכשף" או "הסאגה של גראלט" |
| 6 | Wieża Jaskółki | מגדל הסנונית (The Tower of the Swallow) | 1997 | 2016 |  | הספרים הראשיים בסדרה. נקראים גם "סאגת המכשף" או "הסאגה של גראלט" |
| 7 | Pani Jeziora | גבירת האגם (The Lady of the Lake) | 1999 | 2017 |  | הספרים הראשיים בסדרה. נקראים גם "סאגת המכשף" או "הסאגה של גראלט" |
| 8 | Sezon burz | עונת הסערות (Season of Storms) | 2013 | 2018 |  | ספר הפריקוול לסאגה. עלילתו מתרחשת במקביל לאירועי "המשאלה האחרונה" |
רקע

| 0 | 1 | 2 |
| --- | --- | --- |
|   קוביר ופוביס |   הנגפורס |   קאדוון |
|   רדאניה |   מהאקאם |   אדירן |
|   סינטרה |   טמאריה |   ליריה וריוויה |
  נילפגארד: 
הסיפורים בעולם הסדרה מתרחשים ביבשת, שיושבה אלפי שנים לפני לכן על ידי אלפים (נקראים בשפתם "איין שיידיי", Aen Seidhe) שמוצאם מארצות מעבר לים. כשהם הגיעו, האלפים פגשו בגנומים ובגמדים.
לאחר תקופה של מלחמה בין האלפים לבינם, הגמדים נסוגו אל ההרים ואילו האלפים התיישבו במישורים וביערות. חלוצים בני אדם הגיעו ליבשת כ-500 שנים לפני אירועי הסדרה, והציתו מספר מלחמות. בני האדם ניצחו, ונעשו השליטים; הגזעים הלא אנושיים, שנעשו לאזרחים סוג ב', חיים לרוב בגטאות קטנים בתוך יישובי האדם. קיימות גם התיישבויות של לא אנושיים בשטחים שטרם נתבעו על ידי בני האדם.
על גזעים אחרים החיים ביבשת נמנים גם בני מחצית ודריאדות; בשלב יותר מאוחר, במהלך אירוע קסם קטקליזמי הידוע בשם ״מיזוג העולמות״ (Conjunction of the Spheres), פלשו אל העולם מפלצות מסוגים שונים: אנשי זאב, דרקונואידים, חרקים מפלצתיים, ערפדים, רוחות ושדים, והחלו להטריד את בני האדם ושאר יצורי הקסם ביבשת. כדי להתמודד עם התופעה, נוצר מקצוע ה"וויטצ'ר" - חצי לוחם וחצי מכשף שמתמחה בסוגים פשוטים של קסם ("סימני הוויטצ'ר"), מחוזק בשיקויים ובמוטציות גנטיות ההופכות אותו לחזק, מהיר וחכם משאר בני האדם, ומאומן מגיל ילדות לחסל את המפלצות השורצות בעולם.
הוויטצ'רים הבוגרים, לאחר תקופת אימונים קשה ומפרכת ממנה לא כולם נשארים בין החיים, יוצאים מבתי הספר שלהם (בספרים אנו יודעים על שלושה בתי ספר שמכשירים וויטצ'רים: "הזאב", "החתול" ו"הגריפין", ובמשחקים גם על "הדוב", "הצפע" ו"המנטיקור") אל העולם הגדול, ונודדים בו במטרה להשתכר מקטילת מפלצות לכל המרבה במחיר.
במהלך מאות השנים שקדמו לאירועי הסדרה, האזורים הדרומיים ביותר ביבשת נכבשו על ידי אימפריית נילפגארד; הצפון מכיל את ממלכות הצפון המפוצלות. סדרת הספרים מתרחשת על רקע מלחמות הכיבוש שמנהלת אימפריית נילפגארד כנגד ממלכות הצפון: מלחמה ראשונה שמתוארת בסיפורים הקצרים, ומסתיימת בניצחון הקואליציה של ממלכות הצפון; ומלחמה שנייה, שמתחילה באמצע הסאגה.
רקע > דמויות ראשיות

גראלט מריוויה (פולנית: Geralt z Rivii), ידוע גם בשם גוויינבלייד (בלשון קדומים: ״זאב לבן״), הוא מכשף והדמות הראשית של סדרת הספרים והעיבודים שנעשו לה. הוא ידוע גם בשם ״הקצב מבלאוויקן״. גראלט אף תואר בתור דמות המייצגת את ״הרוח הניאו ליברלית אנטי פוליטית״ של התרבות הפופולרית הפולנית בשנות ה-90.
ינפר מוונגרברג (פולנית: Yennefer z Vengerbergu) היא קוסמת ובת זוגו של גראלט, ואחת הדמויות הראשיות בסדרה.
סירילה פיונה אלן ריאנון (פולנית: Cirilla Fiona Elen Riannon, ידועה בקיצור כסירי, וגם ככפירה של סינטרה, זיראל, פאלקה, ואשת החלל והזמן), היא הנסיכה של ממלכת סינטרה, ביתם של הנסיכה פאווטה ודוני, ונכדתה של המלכה קלנת׳ה. היא גם ביתם המאומצת של גראלט וינפר, וחלק ניכר מהעלילה סובב סביב קורותיה. סירי היא צאצאית של הקוסמת האלפית רבת העוצמה לארה דורן, וכתוצאה מכך זורם בעורקיה "דם קדמון" שמעניק לה גישה לכוחות שמאפשרים לה לחצות את מרחב החלל זמן. היא בעלת שיער בצבע אפר ועיניים בצבע ברקת, מאפיינים תורשתיים במשפחתה.
טריס מריגולד (פולנית: Triss Merigold) ממריבור, קוסמת וחברתם של גראלט וינפר. לקחה את סירי תחת אחריותה לזמן מסוים. טריס מאוהבת בגראלט, ודמותה אף הופיעה על שער מגזין פלייבוי הפולני בחודש מאי 2011.
יסקיאר (פולנית: Jaskier, בתרגום לאנגלית דאנדליון) הוא משורר, זמר נודד וחברו הטוב של גראלט.
רקע > גאוגרפיה

אף על פי שלא נוצרה אף מפה רשמית של יקום הסדרה (הקרוי "היבשת") על ידי ספקובסקי, מספר מפות נוצרו על ידי מעריצים.
ניתן לחלק את "היבשת" לארבעה אזורים ראשיים: ממלכות הצפון ומספר דוכסויות וישויות (בהן רוב הסדרה מתרחשת), אימפריית נילפגארד הכובשת את עיקר השטח שמדרום להן, החלק המזרחי של היבשת שרובו אינו מוכר, וארץ האיים סקליגה (Skellige) ממערב ליבשת המהווה ישות פדרטיבית של השבטים השונים שמאכלסים אותם.
רקע > שפה

סאפקובסקי יצר שפה עבור הסדרה הידועה בשם "לשון קדומים" (Elder Speech), המבוססת על אנגלית, צרפתית, אירית, לטינית ושפות אחרות.
תרגומים

הסיפורים הקצרים וסדרת הרומנים תורגמו לסלובקית, צ'כית, דנית, פורטוגזית, גרמנית, רוסית, ליטאית, אסטונית, פינית, צרפתית, ספרדית, איטלקית, בולגרית, רומנית, אוקראינית, סרבית, שוודית, הונגרית, הולנדית, סינית, גאורגית ואנגלית.[דרוש מקור]
הספר הראשון, 'המשאלה האחרונה' תורגם לעברית ישירות מפולנית, בתרגומו של עילי הלפרן, ויצא לאור ב-2021.
תרגומים > מקור השם הפולני (Wiedzmin)

כשנשאל לגבי מקור השם בשנת 2005, אמר ספקובסקי כי השם wiedźmin הוא גרסה זכרית אותה המציא למילה הפולנית wiedźma (קרי: וודמה, בפולנית: מכשפה), אם כי למונח הזה בעצמו ישנם מקורות קדומים יותר. במיתולוגיה הסלאבית קיימות דמויות הקרויות "וודמאק" (ברוסית: ведьмак, בפולנית: wiedźmak) (רו'). הוודמאק הוא אשף, או מכשף, ממין זכר. בניגוד למקבילתו הנקבית, הוודמה, שמתוארת לרוב כמרשעת, הוודמאק יכול להיות גם בעל מידות טובות. הוודמאקים יכולים לרפא בעלי חיים ובני אדם, אך באותה המידה גם לכרות בריתות עם השטן, ולהביא על האנושות פגעים רעים כמו מגפות.
כיוון שהמונח "wiedźmin" הוא מונח שהומצא עבור סדרת הספרים, ושאול מהמיתולוגיה הסלאבית שהיא ברובה זרה לקורא העברי, היו בעבר חילוקי דעות כיצד לתרגם את המונח לעברית. בטרם יצא התרגום העברי הראשון (ולפניו, התרגום לסדרת הטלוויזיה של נטפליקס) ש"קיבע" את המונח "מכשף" כתרגום רשמי למילה, היה נפוץ להשתמש בתעתיקים "וויטצ'ר" או "וויצ'ר" השאולים מהשפה האנגלית (בהשראת סדרת המשחקים) אך לעיתים היה ניתן למצוא תרגומים מאולתרים למונח, כמו "חובר" (מהמונח התנכ"י "חוֹבֵר חָבֶר") או "כשפן".
עיבודים > קומיקס

מ-1993 עד 1995, סאפקובסקי עיבד שישה סיפורים אל חוברות קומיקס בהוצאת דארק הורס קומיקס.
עיבודים > קולנוע וטלוויזיה

The Hexer הוא שמם של סרט משנת 2001 וסדרת טלוויזיה משנת 2001, שניהם בבימויו של מארק ברודצקי. השחקן מיכאל זברווסקי גילם את גראלט בשניהם.
ב-2015, חברת ההפקות Platige Image תכננה עיבוד
קולנועי לסדרת הספרים שישתחרר ב-2017. במאי 2017 הם הכריזו על סדרת טלוויזיה בשיתוף עם נטפליקס בכיכובו של השחקן הנרי קאביל.
עיבודים > משחקי וידאו

דמויות הסדרה והעולם עובדו למספר משחקי מחשב. עלילת טרילוגיית המשחקים The Witcher‏, The Witcher 2: Assassins of Kings‏ ו-The Witcher 3: Wild Hunt מתרחשת לאחר עלילת סדרת הספרים.
בנוסף יוצאו מספר משחקי ספין אוף, כגון משחק רשת Gwent: The Witcher Card Game המבוסס באופן חלקי על מיני משחק שנכלל במשחק השלישי ו-The Witcher Battle Arena שיועד לפלטפורמה של טלפון סלולרי.
הערות שוליים

1 2  "Meeting Andrzej Sapkowski, the writer who created The Witcher". Eurogamer.net (באנגלית בריטית). 2017-03-24. נבדק ב-2023-05-23.
↑  ע"פ סדר הוצאתם לאור
↑  A Cheat Sheet for The Witcher Books Before the Netflix Show Drops, TVGuide.com (באנגלית)
↑  Péter Apor (2008). Past for the eyes: East European representations of communism in cinema and museums after 1989. Central European University Press. p. 198. ISBN 978-963-9776-05-0. נבדק ב-28 במאי 2011. {{cite book}}:  (עזרה)
↑  על בסיס ההגייה האנגלית, שתועתקה כפי שהיא לעברית בכתוביות של סדרת הטלוויזיה. השם נהגה כ"צירי" על פי ההגייה הפולנית.
↑  "The Witcher 2 – Triss Merigold: Polish Playboy May 2011". Unfinished Man. נבדק ב-12 בנובמבר 2012. {{cite web}}:  (עזרה)
↑  השם המקורי בפולנית (Jaskier), שהועבר כמו שהוא לאנגלית בעיבוד לנטפליקס
↑  התרגום האנגלי של השם, שנשמר גם בסדרת המשחקים של CD Projekt RED
↑  Marek, Ruszkowski (2004). Wielojęzyczność w perspektywie stylistyki i poetyki. Wydawnictwo Akademii Swiętokrzyskiej. p. 98. ISBN 83-7133-232-7.
↑  "Projekt słownika Starszej Mowy". אורכב מ-המקור ב-2014-03-24. נבדק ב-6 במרץ 2013. {{cite web}}:  (עזרה)
↑  המכשף - אנדז'יי ספקובסקי, באתר www.e-vrit.co.il
↑  אנדז'יי ספקובסקי וסטניסלב ברש, Historia i fantastyka, פולין: SuperNOWA, 2005, עמ' 268
↑  בתרגום לרוסית של סדרת הספרים, המילה wiedźmin תורגמה ישירות ל"ведьмак"
↑  עודד ירון, The Witcher 2: נגיעות של משחקי הכס, באתר הארץ, 4 ביולי 2011
↑  דניאל לברן, ביקורת - The Witcher 3: Wild Hunt, באתר Vgames, ‏09.06.2015
↑  מפולין באהבה, באתר האגודה הישראלית למדע בדיוני ולפנטסיה, ‏4 בפברואר 2007
↑  דניאל פידלמן, מסיכות היהודים, באתר שעטנז - יוצרים יהדות פנטסטית, ‏2023-02-04
↑  מערכת חדשהוט, סן דיאגו קומיק-קון 2019: לו״ז ולמה כדאי לצפות?, באתר חדשHOT, ‏2019-07-17
↑  Eddie, Makuch. "The Witcher Movie Coming in 2017 From The Mummy Producers". Gamespot. נבדק ב-5 בנובמבר 2015. {{cite web}}:  (עזרה)
↑  http://www.platige.com/en/page/839-The_Witcher_Saga_On_Netflix
↑    Press Association, ‏The Witcher Saga: has Netflix found its Game of Thrones?, The Telegraph, 17 May 2017
↑  https://twitter.com/PlatigeImage/status/864787632991219712
↑  Otterson, Joe (2018-09-04). "Henry Cavill to Star in 'Witcher' Series at Netflix". Variety (באנגלית אמריקאית). נבדק ב-2018-09-24.
| --- | --- |
בקרת זהויות :  NLI: 987007354103905171  PLWABN: 9810594411905606  LCCN: no2013101027  MusicBrainz: 0369778d-fd18-4f14-8300-711d34079f39  NKC: aun2015882152   WorldCat (עם LCCN): no2013-101027
נמל התעופה הבין-לאומי דומודדובו

נמל התעופה הבין-לאומי דומודדובו (ברוסית: Международный Аэропорт Москва-Домодедово) הוא נמל תעופה במחוז מוסקבה, השלישי בגודלו ברוסיה מבחינת נפח הנוסעים. השדה ממוקם מדרום-מזרח לעיר מוסקבה, במרחק של כ-42 ק"מ ממרכז העיר. שטחו הכולל 136 קמ"ר והוא מאפשר פוטנציאל גדול במיוחד לתוכניות פיתוח עתידיות שלו. בשנת 2023 עברו בו כ-20 מיליון נוסעים לעומת כ-30 מיליון נוסעים לפני עשור (רו').
היסטוריה

פעילותו של השדה החלה במאי 1965, אם כי טיסות פנים מרחבי ברית המועצות החלו כבר במרץ 1964. בתחילה נסלל בשדה מסלול המראה בודד, אולם עם הגידול בנפח התעופה הפנים-ארצית, נסלל בתוך 18 חודשים מהפתיחה מסלול מקביל נוסף, ובכך היה לשדה התעופה הראשון בברית המועצות שבו מתבצעות נחיתות והמראות במקביל. בדצמבר 1975 בוצעה הטיסה הבין-לאומית הראשונה מן השדה, והוא הוכרז רשמית כנמל תעופה בין-לאומי.
החל משנת 1996 מתופעל השדה בידי חברה פרטית במסגרת עסקת חכירה ל-75 שנה. החברה החלה בביצוע השקעות רבות בפיתוח השדה, והשקעות אלה התבררו כמשתלמות עם הפיכתו של שדה התעופה לבסיס פעילות מרכזי עבור כל חברות התעופה הגדולות בעולם. בשנת 2003 בוצע שדרוג משמעותי של מגדל הפיקוח והוא מאפשר טיפול בכ-70 המראות ונחיתות בשעה על המסלולים המקבילים.
באוגוסט 2004 בוצעו שני פיגועי טרור במטוסים שהמריאו מנמל התעופה, בהם נספו 89 בני אדם.
ב-24 בינואר 2011 פוצץ עצמו מחבל מתאבד, מארגון הטרור של דוקה אומרוב, באולם קליטת הנוסעים בנמל התעופה והביא למותם של 35 ופציעתם של כמאה נוספים.
פעילות

השדה הוא אחד משלושת נמלי התעופה העמוסים ברוסיה. אל על מפעילה מספר טיסות יומיות אל השדה. כמו כן, שדה התעופה מתחבר באמצעות רכבת אקספרס למרכז העיר מוסקבה ובנוסף להן מופעל שירות מוניות ישיר לתחנה המרכזית בעיר.
דרכי הגישה

נמל התעופה דומודדובו מקושר למוסקבה באמצעות רכבת אארואקספרס המובילה לתחנת הרכבת פבלצקי שבמרכז העיר. נוסף לרכבת מופעלים מנמל התעופה גם שירותי אוטובוסים ומוניות לתחנות הרכבת המרכזיות של מוסקבה.
תאונות ותקריות

ב-11 בפברואר 2018 התרסק מטוס של חברת סראטוב איירליינס בטיסה מספר 703 זמן קצר לאחר המראתו מהשדה לכיוון העיר אורסק. בהתרסקות נהרגו כל 71 הנוסעים ואנשי הצוות.
גלריה

הטרמינל
בתוך הטרמינל
פלטפורמת מגזר בין-לאומי
מגדל פיקוד ופיקוח
נמל התעופה ב-1974
רציף רכבת האארואקספרס בדומודדובו (רו')
יוסי עבאדי

| --- | --- |

 לידה:  15 בנובמבר 1957 (בן 67) חיפה, ישראל 
 מדינה:  ישראל ישראל
 השכלה:  אוניברסיטת תל אביב  בית הספר הריאלי העברי בחיפה 
 קישורים חיצוניים
 טוויטר (X):  yossi_abadi
 
יוסי עבאדי (15 בנובמבר 1957) הוא עיתונאי ועורך דין מומחה בתחומי התקשורת והמדיה. הוא אחראי על תיקי התקשורת במשרד מיתר. בעבר השתתף בהקמת המנהלה הממשלתית שיזמה תחרות בשוק השידורים הציבורי, וכיהן כמנהלה הראשון בין השנים 1997–1999.
ביוגרפיה

עבאדי נולד בחיפה ב-1957. בצעירותו למד בבית הספר הריאלי בעיר ולקח חלק פעיל בתנועת הנוער "הצופים". כחלק מפעילותו בצופים היה בין השנים 1972–1973 מדריך וראש גדוד של נוער במצוקה. ב-1984 למד משפטים באוניברסיטת תל אביב והוסמך כעורך דין בשנת 1986. את שירותו הצבאי ושירותו במילואים עשה עבאדי בגלי צה"ל בתפקידים שונים. מתגורר בהרצליה והוא אב ל-3 בנות, ביניהן יעל עבאדי ששירתה בגלי צהל, עבדה בחדשות 12 ובאגף תקציבים באוצר, והיא בוגרת הרווארד.
ביוגרפיה > קריירה עיתונאית

עבאדי שימש בתפקידים עיתונאיים בכירים: שימש כעורך משנה (סגן העורך) בעיתון "חדשות" (1990-1992); כיהן כמנהל מחלקת החדשות בגלי צה"ל (1980-1983), לרבות בתקופת מלחמת לבנון הראשונה; היה הכתב המדיני של גלי צה"ל (1980-1978) בתקופת הסכם השלום עם מצרים; הכתב הצבאי של גלי צה"ל (1978-1976, במסגרת השירות הצבאי, לרבות בתקופת מבצע ליטני ובניית היחסים עם הנוצרים בלבנון וה"גדר הטובה"; ערך והגיש תוכניות אישיות בגלי צה"ל בתחומי אקטואליה, צבא ומשפט (1984–1992). ב-1985 היה מועמד לתפקיד מפקד גלי צה"ל, אך לא נבחר לבסוף. כמו כן שימש עבאדי כיו"ר וחבר בוועדת הקבלה לגלי צה"ל (מ-1980 עד 2012) המדריך הראשי בקורס הקדם צבאי לגלי צה"ל (במסגרת שירות המילואים, 1993–2009).
בשנת 2007 פורסם כי עבאדי מועמד להחליף את שלום קיטל כמנכ"ל חדשות ערוץ 2, אם כי לבסוף לא מונה לתפקיד זה.
ביוגרפיה > פעילותו בשירות הציבורי והממשלתי

בהתאם להחלטת הממשלה בשנת 1997 לפתוח את שוק התקשורת לתחרות, השתתף יוסי עבאדי בהקמת המינהלת הבין-משרדית להסדרת השידורים לציבור, וכיהן כמנהלה הראשון בין השנים 1997–1999. כמנהל המנהלת ביצע עבאדי את הפתיחה לתחרות של שוק הטלוויזיה הרב ערוצית, ואת ההסדרים הרגולטוריים (חקיקה תקנות ורישיון) שאפשרו את שידורי חברת הלוויין YES והתחרות בינה לבין חברות הכבלים. הוא הכין את התשתית לרפורמה בתחום הסדרת השידורים לציבור, בהתאם להמלצות הוועדה בראשות האלוף (במיל.) יוסי פלד, בה היה עבאדי חבר (1996).
פעילות ברשות החברות הממשלתיות
בהתאם למדיניות הממשלה בתחילת שנות התשעים להפריט חברות ממשלתיות עסקיות, טיפל עבאדי בתפקידו כיועץ המשפטי של רשות החברות הממשלתיות, בין השנים 1994–1996 בהפרטות בהיקף כולל של חצי מיליארד דולר, בין היתר של החברות כי"ל, שיכון ופיתוח, שק"ם, מספנות ישראל ואחרות, והכין את 'מניות הזהב' להגנה על האינטרסים החיוניים של ישראל בחברות אל על, צים וכי"ל; שימש גם כיועץ חיצוני למשרד התקשורת, בין השאר להכנת הצו להכרזת בזק כשירות חיוני להגנה על האינטרסים החיוניים של המדינה בבזק (1996–1997).
ביוגרפיה > קריירה משפטית ותקדימים

מאז יוני 2011 עו"ד עבאדי הוא שותף במשרד מיתר; קודם לכן ניהל עבאדי את מחלקת התקשורת במשרד עו"ד רם כספי ושות' (2000–2011), ובין השאר שימש כיועץ חיצוני לרשות השנייה לטלוויזיה ולרדיו (2004–2009) לרבות במכרזי הרדיו האזורי (הן ב-2009 והן ב-1996). בנוסף ייצג את רדיו קול חי במאבקו להרחיב את אזור הזיכיון שלו, ואת ערוץ 20 במאבקו לשנות את תנאי הזיכיון ולשדר גם אקטואליה יחד עם מורשת.
עבאדי גם כיהן כחבר דירקטוריון וועדת השקעות בקופות הגמל של בנק המזרחי (2002 עד 2008), ושימש כמרצה לתקשורת ולהפרטה בפקולטה למשפטים באוניברסיטת תל אביב (1997–2001).
במשפטים שניהל עבאדי נוצרו מספר תקדימים משפטיים:
הכרה בהגנת תום לב של 'עיתונות אחראית' מפני לשון הרע, קביעה כי 'אמת' היא רק זו שניתן להוכיחה בבית משפט.
פסיקה כי הסמכות המקומית לתביעות לשון הרע שפורסם באינטרנט היא בכל המדינה (הפסיקה שונתה מאוחר יותר בתקנות סדר הדין).
פסיקה כי הגנת זכות יוצרים על יצירות עובדתיות - כגון ביוגרפיות - היא מצומצמת, וחלה רק על אופן ביטוין של העובדות, ולא על העובדות עצמן.
פסיקה עובדת שפוטרה במהלך חופשת לידה זכאית לדמי הודעה מוקדמת (הפסיקה עוגנה מאוחר יותר בחקיקה).
ביוגרפיה > קריירה משפטית ותקדימים > תיקים נוספים בעלי עניין ציבורי

בג"ץ שהגישו 53 חברי כנסת נגד שידור ערוץ פלייבוי בישראל.
צו ביניים בבג"ץ שמנע את סגירת הטלוויזיה הלימודית.
תביעת לשון הרע בה נפסק פיצוי שיא נגד אדם פרטי בסכום של 800 אלף ש"ח.